hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu it en hu hu hu hu pl hu hu hu lmo et es en hu ceb hu war fr hu en en nl en la nl en hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu en hu hu hu hu hu hu hu hu hu hu hu hu hu hu hu hu hu hu hu hu
A kéksávos légivadász (Enallagma cyathigerum) a rovarok (Insecta) osztályának szitakötők (Odonata) rendjébe, ezen belül az egyenlő szárnyú szitakötők (Zygoptera) alrendjébe és a légivadászok (Coenagrionidae) családjába tartozó faj.
Agrion annexum Stephens, 1835 (nec Charpentier, 1825)
Agrion charpentieri Selys, 1840
Agrion annexum Hagen, 1861
Enallagma robustum Selys, 1875
Enallagma continentale Belyshev, 1956
Az eurázsiai elterjedési területe
A Wikifajok tartalmaz Kéksávos légivadász témájú rendszertani információt.
A Wikimédia Commons tartalmaz Kéksávos légivadász témájú médiaállományokat és Kéksávos légivadász témájú kategóriát.
A kéksávos légivadász nagy számban fordul elő állóvizeknél Európában, Ázsia mérsékelt övi részein és Észak-Amerika egyes részein.
A kéksávos légivadász hossza 24-28 milliméter, szárnyfesztávolsága 38 milliméter. A hím hengeres, nagyon hosszú és keskeny potroha élénk kék, fekete csíkokkal. A végén található a fogó, amely párzáskor a nőstény megragadására szolgál. A nőstény potroha szürkészöld, fekete mintázattal. Csúcsán található a tojócső a peték lerakásához. A szitakötőnek két pár szinte átlátszó, erezett, majdnem egyforma szárnya van, melyek nyugalmi állapotban összecsukódnak. Összetett szemei nagyon nagyok, a fej két oldalán ülnek és zsákmányszerzésre ideálisak. A lárvák körülbelül 30 milliméter hosszúak, sötét zöldesbarnák és hat hosszú lábuk van. A potrohból kiálló három kopoltyúszelvényt légzésre és kormányként használják. A lárvák meghosszabbodott, fogóként szolgáló szájszervekkel (fogóálarc) rendelkeznek, amelyet előretolnak, hogy zsákmányt fogjanak.
A kéksávos légivadász társas lény; állóvizeknél nagy számban él. Táplálékai különféle rovarok, rendszerint röptükben kapja el őket. Mivel kis testű faj, nagyobb szitakötőfajok áldozatául eshet. A kéksávos légivadász lárvája és imágója együttesen 1-2 évig él.
Az ivarérettséget a kifejlettség elérésétől számított körülbelül 3 hét után éri el. A párzási időszak május–szeptember között van. Elterjedési területének déli részén ez a szitakötő évente akár három generációt is képes létre hozni. Párzás közben a hím a potrohán található fogóval a nyakánál ragadja meg a nőstényt, amely előrehajlítja a potrohát, hogy ivarnyílását a hím párzószervével összekapcsolja. Ezt a párosodáskor jellemző testtartást „párzási keréknek” nevezik. A lárva-szakasz néhány hét és két év között tart.
Kéksávos légivadászok párzása (Whitecross Green Wood, Buckinghamshire, Anglia)
A faj szerepel a Természetvédelmi Világszövetség Vörös Listáján. IUCN. (Hozzáférés: 2011. szeptember 23.)
Csodálatos állatvilág, (Wildlife Fact-File). Budapest: Mester Kiadó (2000). ISBN 963-86092-0-6
kéksávos légivadász - Enallagma cyathigerum (Charpentier, 1840). izeltlabuak.hu . (Hozzáférés: 2018. július 5.)
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kéksávos_légivadász&oldid=22813091”
Utoljára szerkesztve 2020. július 4., 22:09-kor
A lap utolsó módosítása: 2020. július 4., 22:09
A lap szövege CC BY-SA 3.0 alatt érhető el, ha nincs külön jelölve.